**Subprogramul de tratament al bolnavilor cu afecţiuni oncologice**

**Activităţi:**

* asigurarea tratamentului specific bolnavilor cu afecţiuni oncologice: citostatice, imunomodulatori, hormoni, factori de creştere şi inhibitori de osteoclaste în spital şi în ambulatoriu.

**Criterii de eligibilitate:**

1) includerea în subprogram: după stabilirea diagnosticului de boală neoplazică şi stadializarea extensiei tumorale, conform procedurilor recomandate de ghidurile şi tratatele naţionale şi internaţionale recunoscute;

2) excluderea din subprogram: după epuizarea dozelor de citostatice recomandate sau a timpului de acordare a tratamentului sau la solicitarea bolnavului, după caz;

3) reincluderea în subprogram: la constatarea recidivei sau a progresiei bolii stabilizate, când pacientul necesită reinstituirea tratamentului antineoplazic.

 **Indicatori de evaluare:**

1) indicatori fizici:

* număr de bolnavi trataţi: 108.000

2) indicatori de eficienţă:

* cost mediu/bolnav tratat/an: 11.337,10 lei.

**Natura cheltuielilor subprogramului:**

a) cheltuieli pentru medicamente specifice (citostatice, imunomodulatori, hormoni, factori de creştere, inhibitori de osteoclaste).

 **Unităţi care derulează subprogramul:**

a) Institutul Oncologic "Prof. dr. Alexandru Trestioreanu" Bucureşti;
b) Institutul Oncologic "Prof. dr. I. Chiricuţă" Cluj-Napoca;
c) Institutul Regional de Oncologie Iaşi;
d) Institutul Regional de Oncologie Timişoara;
e) unităţi sanitare care au în structură secţii, compartimente, ambulatorii de specialitate sau cabinete medicale, inclusiv unităţi sanitare cărora le sunt arondate ambulatorii/cabinete medicale de specialitate, după caz, ce au în competenţă tratarea bolnavilor pentru afecţiuni oncologice şi oncohematologice;
f) unităţi sanitare aparţinând ministerelor cu reţea sanitară proprie;
g) farmacii cu circuit deschis.

**Coordonatori nationali desemnati in vederea coordonarii tehnice si metodologice pentru implementarea programului:**

* Dr. Adina Croitoru – Institut Clinic Fundeni

**Subprogramul de monitorizare a evoluţiei bolii la pacienţii cu afecţiuni oncologice prin PET-CT**

**Activităţi:**

* monitorizarea evoluţiei bolii la pacienţii cu afecţiuni oncologice prin PET-CT.

 **Criterii de eligibilitate:**

**Pentru pacienţi adulţi**

1. Nodul pulmonar solitar (NPS): pentru care un diagnostic nu a putut fi stabilit printr-o puncţie-biopsie din cauza tentativei nereuşite de puncţie; când NPS este inaccesibil pentru procedura de puncţie-biopsie, sau când există contraindicaţie pentru utilizarea procedurii de puncţie-biopsie.

2. Cancerul tiroidian: în cazul în care recurenţa sau persistenţa bolii este suspectată pe baza tireoglobulinei crescute, atunci când studiile standard imagistice sunt negative sau incerte.

3. Tumori cu celule germinale: în cazul în care se suspectează recurenţa bolii pe baza unor valori crescute ale markerilor tumorali - (beta gonadotrofină corionică umană (hCG) şi/sau alfa fetoproteina) iar testele standard imagistice sunt negative, sau atunci când rezecţia chirurgicală curativă este luată în considerare pentru o masă persistentă după tratamentul primar al unui seminom.

4. Cancerul colorectal: în cazul în care se suspectează boala recurentă pe baza unor valori crescute şi/sau în creştere ale antigenului carcinoembrironic (ACE), atunci când testele standard imagistice sunt negative sau incerte, precum şi pentru evaluarea pacienţilor cu leziuni metastatice operabile.

5. Limfom Hodgkin sau non-Hodgkin: pentru evaluarea formaţiunilor reziduale sau a suspiciunii de recidivă la un pacient cu limfom Hodgkin sau non-Hodgkin, atunci când testele standard imagistice sunt neconcludente sau pentru evaluarea răspunsului în stadiile incipiente, după două sau trei cicluri de chimioterapie şi la terminarea tratamentului.

6. Cancerul bronhopulmonar

* cancerul bronho-pulmonar non-microcelular (CBPNM): pentru cazurile în care rezecţia chirurgicală curativă este considerată indicată pe baza testelor imagistice standard negative sau neconcludente
* pentru stadializarea cancerului bronho-pulmonar non-microcelular şi microcelular, atunci când testele standard imagistice sunt neconcludente, şi este luată în considerare o modalitate terapeutică combinată (chimioterapie şi radioterapie)

7. Neoplazii ale capului şi gâtului: evaluarea bolii reziduale şi/sau a recidivelor când testele standard imagistice sunt neconcludente

8. Melanom malign: leziuni metastatice cu indicaţie chirurgicală, când examinările standard imagistice sunt neconcludente

9. Neoplasm esofagian, gastric sau pancreatic: evaluarea cazurilor cu indicaţie chirurgicală cu intenţie de radicalitate, atunci când testele standard imagistice sunt neconcludente

10. Neoplasm de ovar: evaluarea cazurilor cu suspiciune de recidivă în urma unor rezultate alterate ale examenelor de laborator - CA 125 ridicat, cu investigaţii imagistice standard neconcludente sau negative

11. Neoplasm mamar: evaluarea cazurilor cu suspiciune de recidivă locală sau la distanţă, în cazul investigaţiilor imagistice standard neconcludente, precum şi evaluarea cazurilor cu leziuni metastatice considerate operabile pe baza testelor standard imagistice

12. Sarcoame osoase sau de părţi moi: evaluarea cazurilor cu indicaţie chirurgicală cu intenţie de radicalitate, atunci când testele standard imagistice sunt neconcludente

13. GIST, tumori neuroendocrine: evaluarea răspunsului terapeutic, atunci când testele standard imagistice sunt neconcludente

14. Localizarea tumorilor oculte la pacienţii cu metastaze cu punct de plecare neprecizat, atunci când testele standard imagistice sunt neconcludente

**Pentru pacienţi copii:**

1. Limfoame:

Limfom Hodgkin:

* stadializare
* evaluarea răspunsului terapeutic

Limfoame non-Hodgkin T şi B:

* stadializare
* evaluarea răspunsului terapeutic

2. Sarcoame de părţi moi şi sarcoame osoase

* stadializare
* evaluarea răspunsului terapeutic

3. Neuroblastom

* stadializare
* evaluarea răspunsului terapeutic

4. Retinoblastom

* stadializare
* evaluarea răspunsului terapeutic

5. Tumori hepatice

* stadializare
* evaluarea răspunsului terapeutic

6. Metastaze cu punct de plecare neprecizat

7. Tumori rare, specifice adultului, cu aceleaşi indicaţii ca şi la adult (cc. colo-rectal, carcinom ORL, tumori germinale, tumori cutanate, tumoră pancreatică, tumoră tiroidiană, GIST, tumoră pulmonară)

8. Tumori care nu pot fi diagnosticate - încadrate prin alte examinări paraclinice

9. Tumori cu evoluţie necorespunzătoare în urma tratamentului aplicat (reevaluare diagnostic)

Recomandarea pentru examinarea PET/CT se va face cu aprobarea comisiei de experţi a Casei Naţionale de Asigurări de Sănătate.

**Indicatori de evaluare:**

1) Indicatori fizici:

* număr de bolnavi: 3.000;

2) Indicatori de eficienţă:

* cost/investigaţie: 4.000 lei.

 **Natura cheltuielilor subprogramului:**

* servicii medicale paraclinice - investigaţii PET-CT

**Unităţi care derulează subprogramul:**

a) Pozitron-Diagnosztika, Oradea;
b) Euromedic, Bucureşti;
c) S.C. Pozitron Medical Investigation S.R.L. Constanţa.
d) Centrul de Diagnostic şi Tratament Oncologic Braşov
e) SC CT Clinic SRL, Cluj-Napoca

**Coordonatori nationali desemnati in vederea coordonarii tehnice si metodologice pentru implementarea programului:**

* Dr. Stefanel Vlad – Spital Universitar de Urgenta Militar Central „Dr. Carol Davila” Bucuresti

**Subprogramul de reconstrucţie mamară după afecţiuni oncologice prin endoprotezare**

**Activităţi:**

* asigurarea endoprotezelor mamare pentru reconstrucţia mamară după afecţiuni oncologice

**Criterii de eligibilitate:**

Criterii de includere:

* evaluare oncologică de etapă, care să avizeze explicit indicaţia de reconstrucţie mamară, imediată sau secundară

Criterii de excludere:

* protocol terapeutic oncologic ce nu permite efectuarea tratamentului reconstructiv
* afecţiuni sistemice severe, care în urma evaluărilor interdisciplinare contraindică intervenţia sau anestezia generală

**Indicatori de evaluare:**

1) Indicatori fizici:

* număr de bolnave: 800;

2) Indicatori de eficienţă:

* cost mediu/bolnavă: 3.150 lei.

Natura cheltuielilor programului: endoproteze mamare pentru reconstrucţia mamară

 **Unităţi care derulează subprogramul:**

* Spitalul Clinic de Urgenţă Bucureşti – Clinica de Chirurgie Plastică, Estetică şi Microchirurgie Reconstructivă
* Spitalul Clinic de Urgenţă Bagdazar-Arsenie” Bucureşti - Clinica de Chirurgie Plastică, Estetică şi Microchirurgie Reconstructivă
* Spitalul Universitar de Urgenţă Bucureşti - Clinica de Chirurgie Plastică, Estetică şi Microchirurgie Reconstructivă
* Spitalul Clinic de Chirurgie Plastică, Reconstructivă şi Arsuri „Steaua” Bucureşti - Clinica de Chirurgie Plastică, Estetică şi Microchirurgie Reconstructivă
* Spitalul Militar de Urgenţă „Prof. Dr. Agrippa Ionescu” Bucureşti - Clinica de Chirurgie Plastică, Estetică şi Microchirurgie Reconstructivă
* Spitalul Clinic de Urgenţă Sf. Ioan Bucureşti - Clinica de Chirurgie Plastică, Estetică şi Microchirurgie Reconstructivă
* Spitalul Universitar de Urgenţă Elias Bucureşti - Clinica de Chirurgie Plastică, Estetică şi Microchirurgie Reconstructivă
* Institutul Oncologic „Prof. Dr. Al. Trestioreanu” Bucureşti
* Spitalul Judeţean de Urgenţă Braşov - Clinica de Chirurgie Plastică, Estetică şi Microchirurgie Reconstructivă
* Spitalul Clinic de Recuperare Cluj-Napoca - Clinica de Chirurgie Plastică, Estetică şi Microchirurgie Reconstructivă
* Spitalul judeţean de Urgenţă Constanţa - Clinica de Chirurgie Plastică, Estetică şi Microchirurgie Reconstructivă
* Spitalul Clinic Judeţean de Urgenţă Craiova - Clinica de Chirurgie Plastică, Estetică şi Microchirurgie Reconstructivă
* Spitalul Clinic de Urgenţe Iaşi - Clinica de Chirurgie Plastică, Estetică şi Microchirurgie Reconstructivă
* Spitalul Clinic Judeţean Oradea - Clinica de Chirurgie Plastică, Estetică şi Microchirurgie Reconstructivă
* Spitalul Judeţean de Urgenţă Târgu-Mureş - Clinica de Chirurgie Plastică, Estetică şi Microchirurgie Reconstructivă
* Spitalul Clinic Judeţean de Urgenţă Timişoara - Clinica de Chirurgie Plastică, Estetică şi Microchirurgie Reconstructivă
* Institutul Oncologic Timişoara

**Coordonatori nationali desemnati in vederea coordonarii tehnice si metodologice pentru implementarea programului:**

* Prof. Dr. Ioan Lascar – Spitalul Clinic de Urgenta Bucuresti Bucuresti - Subprogramul de reconstrucţie mamară după afecţiuni oncologice prin endoprotezare.